burgasdotpro/wikipedia huggingface dataset:
Ján Arpáš

Ján Arpáš (* 7. november 1917, Bratislava – † 16. apríl 1976, Bratislava) bol slovenský futbalista a reprezentant Slovenska.
Klubová kariéra.
V roku 1939 prišiel z malého bratislavského klubu Donaustadt SC do ŠK Bratislava, za ktorý odohral 166 zápasov a strelil 146 gólov. Najúspešnejšie boli pre neho vojnové roky, trikrát bol kráľom strelcov slovenskej futbalovej ligy. V sezóne 1943/44 dal pri dvanástich účastníkoch v lige 33 gólov. Šimonovanom strelil šesť gólov, Ružomberku 5, päťkrát dal v jednom zápase 4 góly. V sezóne 1947/48 hral za slávny Juventus Turín s bilanciou 18 zápasov / 6 gólov. Hneď pri svojom debute skóroval dvakrát v stretnutí US Alessandria - Juventus Turín (1:3) . Cudzina a samota mu však nezachutili, v lete 1947 sa vybral domov na dovolenku a - zabudol sa vrátiť. Juventus protestoval, hráč dostal dvojročný dištanc, no po jeho skončení sa opäť objavil v belasom. 
Reprezentačná kariéra.
Ján Arpáš bol autorom historicky prvého aj posledného gólu reprezentácie Slovenska v období 1939-1944. Debutoval 27. augusta 1939 v Bratislave proti Nemecku (2:0). V poslednom zápase slovenskej reprezentácie 9. apríla 1944 s Chorvátskom (3:7) strelil všetky tri góly a stal sa prvým Slovákom, ktorý dosiahol v medzištátnom zápase hetrik.
Úspechy.
Klubové
Individuálne
AKSM-333

 
AKSM-333 je model kĺbového a nízkopodlažného trolejbusu, vyrábaného bieloruskou spoločnosťou Belkommunmaš. Prvý prototyp bol vyrobený v roku 1998, sériová výroba prebiehala v rokoch 1999, 2003 - 2004, 2009 a od roku 2011 dodnes. Doposiaľ bolo vyrobených spolu 153 trolejbusov.
AKSM-420

AKSM-420 Vitovt "(АКСМ-420 Витовт, tiež uvádzané ako Belkamunmaš 42003A, Белкамунмаш 42003А)" je model nízkopodlažného trolejbusu, vyrábaného bieloruskou spoločnosťou Belkommunmaš. Prvýkrát bol predstavený v auguste 2007.
Trolejbus má 35 miest k sedeniu, z toho 29 tvoria pevné sedačky, 6 je sklopných. Vďaka tomu je tak možné upraviť kapacitu vozidla v dobách dopravných špičiek (menej sediacich a viac stojacich). Trolejbusom môže v jeden okamih cestovať až 115 cestujúcich.
Rozmery trolejbusu odpovedajú všeobecne prijatým štandardom – dĺžka , šírka , výška . Rám stroja je vyrobený z kompozitného materiálu. Trolejbus je vybavený nájazdovou rampou pre osoby so zníženou schopnosťou pohybu, takže je možné, aby vozičkár našiel do vozidla priamo z úrovne chodníka. Voz je tiež vybavený klimatizáciou, takže okná nemajú priestor pre vetranie.
Trolejbus je vybavený akumulátormi, takže vozidlo môže ísť až 5 km bez potreby neustáleho kontaktu s trolejovou sieťou. Tento prvok, ktorý je známy tiež aj z niektorých bratislavských trolejbusov, je úplne kľúčový pre rôzne situácie, medzi ktoré sa radia napríklad výluky, akutné zmeny trasy a pod.
Anton Moravčík

Anton Moravčík (* 3. jún 1931, Komárno – † 12. december 1996, Bratislava) bol slovenský futbalista a reprezentant Česko-Slovenska.
Klubová kariéra.
Rodák z Komárna hrával za Žilinu, ÚDA Praha a Slovan Bratislava a svoju kariéru zakončil v drese austrálskeho klubu FC Prague Sydney, ktorý založili vysťahovalci z vtedajšieho Česko-Slovenska. Najväčšie úspechy dosiahol v drese Slovana, kde v rokoch 19561964 odohral 177 zápasov a strelil 73 gólov. Jeho prednosťami boli rýchlosť, výborná technika v pohybe a pohotová strela.
Reprezentačná kariéra.
V čase pôsobenia v reprezentácii Česko-Slovenska bol často jediným Slovákom v reprezentačnom mužstve. Najviac sa mu darilo v roku 1956, keď nastúpil vo všetkých desiatich medzištátnych stretnutiach. Dvomi gólmi prispel k víťazstvu 4:2 nad silným Maďarskom v Budapešti na Népstadióne. Na slávnej Maracané rozhodol o výhre 1:0 nad Brazíliou. Česko-Slovensko sa stalo prvým európskym tímom, ktorý zvíťazil v tomto futbalovom svätostánku.
Úspechy.
Reprezentácia
Klubové
Individuálne
Evektor EuroStar SL

Evektor EuroStar SL je model ultraľahkého lietadla vyrábaného českou spoločnosťou Evektor.
Evektor EuroStar SL+

Evektor EuroStar SL+ je model ultraľahkého lietadla vyrábaného českou spoločnosťou Evektor, koncepčne vychádzajúceho z modelu EuroStar SL.
Ján Strausz

Ján Strausz (* 16. november 1942, Mukačevo† 29. november 2017, Košice) bol slovenský futbalista a reprezentant Česko-Slovenska.
Klubová kariéra.
Najlepší košický kanonier všetkých čias, keď v jedinom ligovom drese VSS Košice nastrieľal 115 gólov. Všetky svoje ligové góly strelil z hry, ani jeden nedal z jedenástky či priameho kopu. Zaujímavé je, že nebol ani raz kráľom ligových strelcov, ale zato niekoľkokrát druhým najlepším v najvyššej súťaži, osemkrát najlepším strelcom klubu. Výborný hlavičkár, 74 gólov dosiahol hlavou 
Reprezentačná kariéra.
V reprezentácii Česko-Slovenska odohral jeden zápas, 30. mája 1965 v Bukurešti v kvalifikácii o postup na MS 1966 proti Rumunsku (0:1).
Úspechy.
Klubové
Individuálne
Kevin Magnussen

Kevin Jan Magnussen (* 5. október 1992, Roskilde, Sjælland, Dánsko) je dánsky pilot Formuly 1. Magnussen je prvým synom pretekára vytrvalostných pretekov a bývalého pilota F1 Jana Magnusenna. V súčasnosti jazdí za Haas.
Kariéra.
Formula 1.
McLaren (2014–2015).
Magnussen bol vo vývojovom programe mladých jazdcov McLarenu. 14. novembra 2013 bolo oznámené, že Magnussen nahradí v roku 2014 Sergia Péreza v McLarene. Vo svojich prvých pretekoch Formuly 1 v Austrálii sa kvalifikoval na štvrtom mieste a preteky dokončil na tretej priečke, 2,2 sekundy za Danielom Ricciardom; po pretekoch bol Ricciardo diskvalifikovaný a teda Magnussen sa posunul na druhé miesto. Do konca roka bodoval ešte jedenásť krát.
11. decembra 2014 bolo oznámené, že Fernando Alonso sa vracia do McLarenu, a z Magnussena sa stal tretí rezervný jazdec. Zúčastnil sa iba jednej Veľkej ceny (dôvodom bol Alonsov zdravotný stav - otras mozgu počas testovania vo februári), pričom ani nepretekal, pretože počas zahrievacieho kola dostal poruchu motora.
V októbri 2015 opustil McLaren.
Renault (2016).
Potom, čo bol uvoľnený McLarenom, rokoval s tímami Haas a Manor. Nakoniec skončil v Renaulte, kde nahradil Pastora Maldonada a nastúpil po boku nováčika Jolyona Palmera. Počas sezóny skončil na bodovanej pozícii dva krát - siedme miesto v Rusku a desiate miesto v Singapure.
Haas (2017–súčasnosť).
10. novembra 2016 bolo oznámené, že Magnussen podpísal zmluvu s tímom Haas na rok 2017. Bodoval v piatich pretekoch a celkovo skončil ma štrnástej priečke. V roku 2018 dosiahol doposiaľ najlepšie umiestnenie v šampionáte jazdcov, keď skončil na deviatom mieste s 56 bodmi. V Singapure odjazdil najrýchlejšie kolo pretekov. Magnussen zostáva v tíme aj počas roka 2019.
Vlčkovice - Dubský rybník

Vlčkovice - Dubský rybník je prírodná pamiatka, ktorá sa nachádza neďaleko od obce Jankov. Skladá sa z dvoch nádrží v plytkej kotline, z ktorých jedna zanikla a premenila sa na mokraď a z nadväzujúcich lúčnych porastov.
Ochrana.
Predmetom ochrany je kunka červenobruchá "(Bombina bombina)" a jej biotop. Je veľmi ohrozeným druhom, nakoľko jej populácie sú závislé od dostatku vodných plôch bez intenzívneho rybárskeho hospodárenia.
Lokalita bola zaradená do zoznamu európsky významných lokalít pod kódovým číslom CZ0213084.
Sandra Schmittová

 
 
 
 
Sandra Schmittová (* 26. apríl 1981, Mörfelden, Nemecko – † 11. november 2000, Kaprun, Rakúsko) bol nemecká akrobatická lyžiarka, ktorá súťažila v disciplínach jazda na terénnych nerovnostiach a paralelná jazda na terénnych nerovnostiach. Vo veku 18 rokov sa stala vôbec prvou majsterkou sveta v disciplíne paralelná jazda na terénnych nerovnostiach. Merala 168 centimetrov a vážila 55 kilogramov.
Zomrela s rodičmi 11. novembra 2000 pri požiari lanovky v Kaprune.
Kariéra.
Zimné olympijské hry.
Vo veku 16 rokov súťažila na Zimných olympijských hrách 1998 v Nagane v disciplíne jazda na terénnych nerovnostiach. Skončila na 9. mieste so skóre 23,67 bodu. Za treťou Nórkou Kari Traovou zaostala o 0,42 bodov a za olympijskou víťazkou 1,39 bodu.
Majstrovstvá sveta.
V roku 1999 vyhrala na Majstrovstvách sveta v Meiringen-Hasliberge súťaž v disciplíne paralelná jazda na terénnych nerovnostiach.
Svetový pohár.
V Európskom pohári debutovala 17. januára 1997 na pretekoch v českom Špindlerůvom Mlýne, v ktorých skončila v disciplíne paralelná jazda na terénnych nerovnostiach na prvom mieste. Vo Svetovom pohári debutovala vo francúzskom meste Tignes 5. decembra 1997 v disciplíne jazda na terénnych nerovnostiach. Obsadila 10. miesto. Počas kariéry štartovala celkovo 22-krát v pretekoch Svetového pohára, z toho až 10-krát sa umiestnila na pódiovom mieste. V Európskom pohári štartovala spolu 10-krát a sedemkrát sa umiestnila na pódiovom stupni, a z toho aj dvakrát preteky vyhrala. Posledné preteky v kariére absolvovala 16. marca 2000 v talianskom Livigne, kde skončila na druhom mieste v disciplíne paralelná jazda na terénnych nerovnostiach.
Basketbal na Letných olympijských hrách 2000

Basketbal na Letných olympijských hrách 2000 bol basketbalový turnaj v rámci multišportového podujatia Letných olympijských hier 2000, ktorý sa konal v Sydney, v Austrálii v dňoch od 16. septembra1. októbra 2000, za účasti 12 mužských a 12 ženských tímov. Basketbalový turnaj sa na hrách organizuje od roku 1936 a toto bolo jeho 15. vydanie. Zápasy sa hrali v dvoch arénach: The Dome a Sydney Superdome. Nováčikmi olympijského turnaja boli 2 družstvá mužovNový Zéland a Rusko, a až 5 družstiev žienFrancúzsko, Nový Zéland, Poľsko, Senegal a Slovensko. 
Družstvo mužov získalo svoj dvanásty olympijský titul po finálovom víťazstve nad . Ženský turnaj vyhrali rovnako , keď vo finále zvíťazili nad domácou .
Mariánské Hory a Hulváky

Mariánské Hory a Hulváky sú od 24. novembra 1990 mestský obvod štatutárneho mesta Ostrava. Mestský obvod tvoria miestne časti Mariánské Hory a Hulváky.
Formula 1 v roku 2015

Sezóna formuly 1 v roku 2015 bola 66. ročníkom svetového šampionátu jazdcov a 56. ročníkom pohára konštruktérov. Sezóna začala 15. marca Veľkou cenou Austrálie a skončila 29. novembra Veľkou cenou Abú Zabí. Súťažilo v nej 10 tímov a 20 jazdcov.
Zloženie tímov.
Poznámky:
Kalendár.
Pre sezónu 2015 predstavila Medzinárodná automobilová federácia kalendár obsahujúci celkom 20 Veľkých cien od marca do novembra. Do kalendára je oproti minulej sezóne pridaná VC Mexika.
Poznámka:
Martinov (Ostrava)

Martinov je bývalá obec a od 24. novembra 1990 mestský obvod štatutárneho mesta Ostrava. Leží na pravom brehu rieky Opavy.
História.
Prvá písomná zmienka o obci pochádza z roku 1424. Na základe mníchovskej dohody bola obec 10. októbra 1938 pripojená k nacistickému Nemecku a začlenená do tzv. Sudetskej župy. Martinov bol z nemeckej okupácie oslobodený 28. apríla 1945 Červenou armádou v rámci Ostravskej operácie. K Ostrave bola obec pripojená 1. júla 1961.
Babí lom (prírodná rezervácia)

Babí lom je prírodná rezervácia ev. č. 189 medzi obcami Lelekovice v okrese Brno-venkov a Svinošice v okrese Blansko, ktorá zahŕňa skalnatý hrebeň s rovnomenným vrcholom. Oblasť spravuje AOPK Brno.
Ochrana.
Dôvodom ochrany je zachovanie geomorfologicky i geologicky jedinečnej a pozoruhodnej lokality skalných útvarov s mozaikou prírode blízkych až prirodzených lesných spoločenstiev extrémnych stanovíšť, ktoré svojou rozlohou nemajú na spodnodevonských zlepencoch v Česku obdobu.
Na prevažnej ploche extrémneho stanovišťa zostala zachovaná mozaika lesných spoločenstiev borovice lesnej ("Pinus sylvestris"), duba zimného ("Quercus petraea") a buka s prímesou ďalších drevín (javory, lipy, hraby) a to väčšinou v prírode blízkom až prirodzenom stave so zodpovedajúcim bylinným podrastom. Lokalita je významná aj ornitologicky.
Turizmus.
Babí lom je skalnatý hrebeň, zdvíhajúci sa nad obcou Lelekovice. Má dva vrcholy, južný (521 m) a severný (562 m). Oba boli v minulosti využité pre vyhliadkové stavby. Obe stavby sa stali veľkou atrakciou okolia, zanikli však niekedy počas druhej svetovej vojny. V šesťdesiatych rokoch 20. storočia bola na Babom lome znovu postavená vyhliadková veža, ktorá slúži dodnes.
Tunel Bikoš

Tunel Bikoš je tunel rýchlostnej cesty na Slovensku s dĺžkou 1 150 m, ktorý sa nachádza na rýchlostnej ceste R4 v úseku Prešov, severný obchvat I. etapa (Prešov, Sever - Prešov, Západ). Spolu s tunelom Okruhliak na susednom úseku a tunelom Prešov na diaľnici číslo 1 dotvára kompletnú trojicu prešovských diaľničných tunelov budovaných v rámci obchvatu tretieho najväčšieho mesta na Slovensku. Bikoš je vyrazený pod úpätím rovnomenného vrchu v Spišško-sarišskom medzihorí. Výstavba 1. etapy Severného obchvatu mesta Prešov sa začala v júli 2019. Víťazom súťaže na zhotoviteľa tohto úseku R4, sa stalo Združenie VÁHOSTAV-SK - TuCon - R4 Severný obchvat Prešova. Zmluvná hodnota celého stavebného diela, vrátane tunela, je 142 876 816,00 € bez DPH.
S razením tunela sa začalo 5. júna 2020, tunel bol slávnostne prerazený 27. mája 2021. Slávnostné otvorenie tunela sa uskutočnilo 25. septembra 2023.
Technické údaje.
Tunel Bikoš je projektovaný pre cestnú dopravu. Tvoria ho dve tunelové rúry, ľavá (západná) a pravá (východná), ktoré budú trvalo prevádzkované jednosmerne. Orientácia trasy tunela podľa svetových strán je v osi juh – sever, podľa ktorej sa rozlišujú označenia portálov tunela. Návrhová rýchlosť v tuneli je 100 km/h. Celková dĺžka pravej tunelovej rúry je 1164,5 m a ľavej tunelovej rúry 1144,5 m. Pozdĺžny sklon oboch tunelových rúr je navrhnutý ako jednosmerný, s klesaním od južného portálu smerom k severnému portálu v sklone 1,49 % (PTR) a 1,5 % (ĽTR). Priečny sklon oboch tunelových rúr je jednotný 2,5 %. Protipožiarne výklenky s hydrantmi sú navrhnuté vždy vľavo v smere jazdy vo vzdialenosti max. 150 m. SOS výklenky sú navrhnuté vždy vpravo v smere jazdy vo vzájomnej vzdialenosti max. 150 m. V každej tunelovej rúre sa bude nachádzať 7 PV a 7 SOS výklenkov. Medzi ďalšie vybavenie tunela patrí cementobetónová vozovka, samostatné odvodnenie vozovky, akumulačná havarijná nádrž či drenážne odvodnenie horninových vôd. Súčasťou bude aj bezpečnostné vybavenie ako zavodnený požiarny vodovod, akumulačné nádrže požiarneho vodovodu, automatická tlaková stanica, technologická centrála tunela a technologické vybavenie tunela. Vozovka bude cementobetónová so samostatným odvodnením. Tunel je razený novou rakúskou tunelovacou metódou (NRTM) s použitím mechanického rozpojovania a rozpojovania vrtno-trhacími prácami. Klesá od južného portálu smerom k severnému portálu v sklone 1,49 % (PTR) a 1,5 % (ĽTR). Priečny sklon oboch tunelových rúr je jednotný 2,5 %.
Motoristom by mal ušetriť približne 10 minút.
Tunel Okruhliak

Tunel Okruhliak je tunel vo výstavbe rýchlostnej cesty na Slovensku s dĺžkou 1 913 m, ktorý sa bude nachádzať na rýchlostnej ceste R4 v úseku "Prešov, severný obchvat, II. etapa". Pôvodný termín začatia výstavby na koniec roka 2020, ktorý Národná diaľničná spoločnosť v minulosti avizovala, sa nepodarilo dodržať, keďže súťaž na zhotoviteľa bola vyhlásená až v roku 2022.
Tunel Okruhliak je riešený ako dvojrúrový s jednosmernou premávkou kategórie 2T–7,5. Celková dĺžka ľavej tunelovej rúry (severnej) bude 1831,47 m a pravej tunelovej rúry (južnej) bude 1823,06 m. V zmysle STN 73 7507 je výška prejazdného gabaritu navrhovaná 4,80 m. Šírka chodníkov je 1,00 m a svetlá výška nad chodníkmi je navrhovaná 2,20 m. Tunel je po celej svojej dĺžke aj s ohľadom na riziko napúčania hornín v jeho trase navrhnutý s protiklenbou. Zárezy do horninového prostredia budú na západnom portáli vysoké 10,3–16,4 m, na východnom portáli 12,6–15,0 m.
Výberové konanie a výstavba.
Pôvodne mal byť úsek s týmto tunelom rozostavaný koncom roku 2021. Po ukončení súťaže podpísala 29. júna 2023 NDS zmluvu so "Združením R4." Keďže však výberové konanie bolo sedemkrát posúvané, NDS predpokladá začatie prác na tomto úseku vrátane tunela koncom augusta 2023.
U Výpustku

 U Výpustku je prírodná rezervácia, ktorá leží v Křtinskom údolí v katastrálnych územiach obcí Březina v okrese Brno-venkov a Habrůvka v okrese Blansko.
Rezervácia bola zriadená výnosom Ministerstva kultúry Českej socialistickej republiky dňa 11. júla 1977. Celková výmera rezervácie, ktorá leží v Chránenej krajinnej oblasti Moravský kras, činí 21,43 hektárov.
Dôvodom jej vyhlásenia je ochrana prirodzených lesných porastov so vzácnymi druhmi rastlín na devónskom vápenci a krasové javy. V rezervácii sa nachádza niekoľko jaskýň vrátane sprístupnenej jaskyne Výpustek.
Habrůvecká bučina

Habrůvecká bučina je národná prírodná rezervácia, ktorá je súčasťou Chránenej krajinnej oblasti Moravský kras. Rozkladá sa na výmere v katastrálnom území obce Habrůvka v okrese Blansko. Tvorí ju časť plošiny a svahy kóty Košův žlíbek ( nm) na pravom brehu Křtinského potoka na Rudické plošine v Drahanskej vrchovine. Predmetom ochrany sú lesné porasty (bučiny a dubové bučiny) na vápencoch. Predmetom ochrany je aj nálezisko geód v rudických vrstvách a súbor povrchových a podpovrchových krasových javov. Na území rezervácie sa už od stredoveku vykonávala ťažba a spracovanie nerastných surovín, čo dokladajú napríklad zvyšky šachtovej pece alebo milierov.
Prírodné podmienky.
Geológia.
Na značnej časti rezervácie pokrývajú podložné lažánecké vápence zvetraliny rudických vrstiev s rohovcami, ktoré obsahujú početné kremenné geódy a tiež skameneliny ježoviek a amonitov. Pôdy zastupuje kambizem a asociácie terra calcis s kyslými kambizemami.
Flóra.
Dominantným porastom sú bučiny, prevažuje buk lesný (výborná vitalita na vápencoch), Brest hrabolistý, dub zimný, javor horský a javor mliečny. V bylinnom podraste je typická veternica hájna, ďalej je tu z jarných bylín pečeňovník trojlaločný, bažanka trváca a zubačka deväťlistá, z letných Lipkavec marinkový, ostrica chlpatá, chlpaňa hájna, ľalia zlatohlavá, vemenník dvojlistý, vtáčia prilba dlholistá. Kriticky ohrozeným je sklenobyľ bezlistá. Z krovín je významnejší lykovec jedovatý. Postupne dochádza k odstraňovaniu nepôvodných drevín, ako je borovica lesná, smrek obyčajný a duglaska tisolistá, dosadzovaný je smrekovec opadavý.
Fauna.
Z motýľov je to piadivka brestová "(Abraxas sylvata"), jesenica Christyho "(Epirrita christyi)" a chochlatka buková "(Drymonia obliterata)", zo stavovcov hrdziak lesný (Clethrionomys glareolus), Ryšavka obyčajná (Apodemus sylvaticus), ryšavka žltohrdlá (Apodemus flavicollis), zriedkavo je tu jeleň lesný, z vtákov hniezdia bocian čierny.
Električková doprava v Nižnom Novgorode

Električková doprava v Nižnom Novgorode doplňuje systém metra a je významnou sieťou MHD v meste.
Sieť s rozchodom koľají na ruské pomery klasickým, , bola v roku 2007 dlhá 98 km. V celkom troch vozovňách (Нагорное, Гордеевское, Автозаводское – Nagornoje, Gordějevskoje, Avtozavodskoje) sa nachádza spolu okolo dvesto električkových vozňov, veľká časť z nich je štvordverová. Prevádzkovateľom celej siete je spoločnosť MUP Nižegorodelektrotrans.
Električková doprava v Lipecku

Lipeck, oblastné mesto v európskej časti Ruska, s dovedna 521 600 obyvateľmi, obsluhuje električková sieť. Ide o sieť relatívne malú, s iba niekoľkými fungujúcimi linkami.
Električková doprava v Kolomne

Kolomna, mesto v ruskej Moskovskej oblasti, s dovedna 161 100 obyvateľmi, je od roku 1948 obsluhované električkovou sieťou. Dĺžka električkových tratí v súčasnosti dosahuje približne 40 km.
Električková doprava v Jekaterinburgu

Ruské veľkomesto Jekaterinburg disponuje vlastnou električkovou sieťou. Tú doplňujú tiež trolejbusy a metro. Rovnako ako v celom Rusku, je aj tunajšia električková sieť širokorozchodná ().
Miestna sieť električkovej dopravy patrí k tým väčším; slúži tu celkom 461 vozňov. Celá sieť má dĺžku 78,9 km. Prevádzku električiek začali 7. novembra 1929 (otvorený prvý úsek), o tomto druhu dopravy sa v Jekaterinburgu začalo hovoriť ale už v roku 1896, kedy k mestskému zastupiteľstvu dorazil prvý z návrhov.
Električková doprava v Bijsku

Bijsk, mesto v ruskom Altajskom kraji, obsluhuje električková sieť. Nejde o veľký systém (za rok 2006 prepravil 21,2 miliónov cestujúcich), električka však zaisťuje dopravu do všetkých významných častí mesta na oboch brehoch rieky Bija.
Električková doprava v meste nemá dlhú históriu. S výstavbou jej prvej trati sa začalo v roku 1958, od 13. júna 1960 ju mohli využiť prvý cestujúci. Vtedy sa jazdilo električkami typu KTM-1 s vlečnými vozňami KTP-1.
Električková doprava v Barnaule

Barnaul, mesto na ruskom Altaji, obsluhuje električková sieť od roku 1948. V súčasnej dobe jazdí na sieti s dĺžkou 123 km cez desať električkových liniek a vozne sú vypravované z dovedna troch vozovní.
Električková doprava v Angarsku

Električková sieť v Angarsku, meste s 245 000 obyvateľmi na ruskej východnej Sibíri neďaleko Bajkalu, tu tvorí nosnú dopravu.
Ide o sieť strednej veľkosti, prevádzkovaných je okolo sto vozňov na viac než desiatich linkách. Rovnako ako mnohé ďalšie električkové prevádzky v Rusku je to širokorozchodná sieť (). Trate sú dvojkoľajné, umiestené väčšinou na vlastných telesách, či úplne mimo cestnej komunikácie (koľajový zvršok je štrkový, zatrávnený alebo z betónových panelov). Električky obsluhujú aj prímestské oblasti, po dlhých tratiach vedených otvorenou krajinou.
Električková doprava v Ačinsku

Električková sieť v Ačinsku, meste s 121 000 obyvateľmi v ruskom Krasnojarskom kraji, je veľmi malá; tvorí ju v podstate len jedna rozvetvená trať, ktorá zaisťuje dopravnú obsluhu miestnym závodom a centru mesta (dĺžka siete je 26,5 km). V prevádzke sú len tri linky. Rozchod koľají je .
Vozňový park.
V roku 2003 vozňový park tvorilo 58 električiek typu KTM-5.
Električková doprava v Čerepovci

Električková doprava v ruskom meste Čerepovec funguje od 19. októbra 1956.
V súčasnej dobe fungujú v Čerepovci 4 električkové linky:
Apoštol Jakub

Apoštol Jakub môže byť:
Električková doprava v Čeriomuškách

Električková doprava v ruskom meste Čeriomuški je mladá – funguje od 18. mája 1991.
Jedinú jednokoľajnú trať obsluhuje jedna linka, s hodinovým intervalom a jazdná doba je 15 minút.
Vozňový park tvorí šesť električiek typu LM-68M.
Električková doprava v Dzeržinsku

Električková doprava v ruskom meste Dzeržinsk funguje od 7. novembra 1933.
Linky.
Až do reorganizácie v roku 2006 fungovalo 6 električkových liniek, dnes však existujú len tri.
Električková doprava v Chabarovsku

Električková doprava v ruskom meste Chabarovsk funguje od roku 1956. V súčasnosti je na sieti dlhej 33,5 km prevádzkovaných 9 liniek.
Električková doprava v Irkutsku

Električková doprava v ruskom meste Irkutsk funguje od 3. augusta 1947. V súčasnosti je na sieti dlhej 23,4 km prevádzkovaných 6 liniek.
Vývěry Punkvy

Vývěry Punkvy je národná prírodná rezervácia, ktorá sa rozkladá na 556,5 ha na území Suchého a Pustého žľabu a Punkevního údolí v Moravskom krase. Rezerváciou bola vyhlásená v roku 1997.
V lokalite sa nachádzajú vývery riečky Punkvy, Punkevní jaskyňa, priepasť Macocha, Kateřinská jaskyňa, Amatérska jaskyňa, Konský spád a mnoho ďalších voľne prístupných alebo neprístupných jaskýň a iných zaujímavých prírodných úkazov.
Prírodné podmienky.
V rezervácii rastú smreky, jasene, javory, jedle, tisy, a ďalšie druhy drevín. Nachádza sa tu mnoho chránených a vzácnych druhov rastlín, ako je napr. mesačnica trváca ("Lunaria rediviva"), ploštičník európsky ("Cimicifuga europaea"), jazyk jelení ("Phyllitis scolopendrium"), kortúza Matthioliho ("Cortusa Matthioli") a ďalšie.
V krasových žľaboch žijú vzácne živočíchy, ako je napr. motýľ piadivka šťaveľová ("Entephria infidaria"). V jaskyniach prezimujú netopiere podkovár malý ("Rhinolophus hipposideros"), netopier veľký ("Myotis myotis") a netopier čierny ("Barbastella barbastellus").
Turizmus.
V rezervácii sa nachádza zrúcanina hradu Blansek a jediný doposiaľ známy jaskynný hrad v Česku - Rytířská jeskyně. Na zaujímavosti v lokalite upozorňujú panely Náučného chodníka Macocha.
Električková doprava v Iževsku

Električková doprava v ruskom meste Iževsk funguje od 18. novembra 1935. V súčasnosti je na sieti dlhej 75,5 km prevádzkovaných 11 liniek.
Basketbal na Letných olympijských hrách 2004

Basketbal na Letných olympijských hrách 2004 bol basketbalový turnaj v rámci multišportového podujatia Letných olympijských hier 2004, ktorý sa konal v Aténach, v Grécku v dňoch od 15.28. augusta 2004, za účasti 12 mužských a 12 ženských tímov. Basketbalový turnaj sa na hrách organizuje od roku 1936 a toto bolo jeho 16. vydanie. Zápasy sa hrali v dvoch aténskych arénach: Hellinicon Olympic Arena a Olympic Indoor Hall. Nováčikmi olympijského turnaja boli 3 družstvá žienČesko, domáce Grécko a Nigéria. 
Olympijský titul získalo družstvo mužov po finálovom víťazstve nad . Ženský turnaj vyhrali a získali svoj piaty titul, keď vo finále zvíťazili nad .
Električková doprava v Jaroslavli

Električková doprava v ruskom meste Jaroslavľ funguje od 17. decembra 1900. V súčasnosti sú na sieti dlhej 40,3 km prevádzkované 4 linky.
Električková doprava v Kaliningrade

Električková doprava v ruskom meste Kaliningrad funguje od roku 1881. V súčasnosti sú na úzkorozchodnej () sieti prevádzkované 3 linky.
Električková doprava v Kazani

Električková doprava v ruskom meste Kazaň funguje od roku 1899. V súčasnosti je na sieti dlhej 120 km prevádzkovaných 6 liniek.
Volčansk (Sverdlovská oblasť)

Volčansk () je ruské mesto nachádzajúce sa v Sverdlovskej oblasti, 452 km vzdialené od Jekaterinburgu, administratívneho centra oblasti. V roku 2015 tu žilo 9 380 obyvateľov.
Mesto je známe najmä vďaka svojej električkovej trati.
Ústav analytickej chémie

Ústav analytickej chémie je jedným z ústavov Fakulty chemickej a potravinárskej technológie Slovenskej technickej univerzity v Bratislave. Bol založený v roku 1941. Jeho prednostom bol prof. RNDr. Teodor Krempaský, ktorý bol súčasne aj prednostom Ústavu anorganickej chémie. Prednáškami bol poverený prof. Ing. Dobroslav Prístavka, ktorý sa roku 1948 stal prednostom a následne prvým vedúcim Katedry Analytickej chémie.
Dejiny.
Nasledovníkmi T. Krempaského a D. Prístavku boli vo vedení Ústavu či Katedry analitickej chémie nasledovné osobnosti:
Oddelenia.
Od roku 1941 prešlo dlhým vývojom, kedy sa menili pracovníci a narastal očet študentov. V roku 1955 sa vytvorila špecializácia Technická analitická chémia
Výskumný a pedagogický záber je široký. Ťažiskovými oblasťami sú separácia látok v zložitých zmesiach kvapalinovou a plynovou chromatografiou, elektroanalytická chémia zameraná na voltampérometrické senzory a biosenzory, spektrálne metódy stopovej prvkovej analýzy, a chemometrické spracovanie analytických dát.
Centrálne laboratórium bolo zložené z laboratória NMR spektroskopie (vedúci doc. Ing.T. Liptaj, CSc.), laboratória hmotnostnej spektrometrie (vedúci Ing. T. Jakubík, CSc.) a laboratóra röntgenovej mikroanalýzy (vedúci doc. Ing. J. Lokaj, CSc.)
Vedúcimi CL do 2006 boli:
V 2006 bolo do Ústavu ananlytickej chémie začlenené laboratórium NMR spektroskopie a hmotnostnej spektrometrie bolo z nich vytvorené Oddelenie. Laboratórium röntgenovej mikroanalýzy bolo pričlenené do Ústavu anorganickej chémie, technológie a materiálov. 
Vedúcim bol menovaný doc. Ing. Tibor Liptaj, CSc.
V marci 2016 došlo v dôsledku rozdelenia ústavu na samostatné pracovická ku vzniku samostatného Ústavu analytickej chémie a Centrálnych laboratórií.
2. brigáda Vzdušných síl Zvolen

2. brigáda Vzdušných síl Zvolen je brigáda Vzdušných síl Ozbrojených síl Slovenskej republiky sídliaca vo Zvolene. Brigáda je súčasťou Systému integrovanej protivzdušnej a protiraketovej obrany NATO (NATINAMDS). Veliteľom brigády je od roku 2023 plk. Ing. Patrik Paulovčík.
Dejiny.
Brigáda je najmladšou zložkou Vzdušných síl OS SR. Formálne vzniklo 1. apríla 2006 ako "Brigáda velenia, riadenia a prieskumu" spojením týchto 4 útvarov:
Úlohou brigády je vykonávanie aktívneho velenia a riadenia VzS s cieľom obmedzenia, prekazenia alebo prerušenia bojových aktivít protivníka. V spolupráci s deklarovanými silami a prostriedkami ostatných zväzkov VzS zabezpečuje suverenitu vzdušného priestoru v rámci Integrovaného systému protivzdušnej obrany NATO a pohotovostného systému VzS OS SR. Príslušníci brigády sú zodpovední za vykonávanie nepretržitého rádiolokačného prieskumu vzdušného priestoru Slovenskej republiky a poskytovanie úplného obrazu o vzdušnej situácii relevantným subjektom. 
V štruktúre brigády sú nástroje velenia a riadenia veliteľa vzdušných síl, ktoré zodpovedajú za zber, spracovanie a distribúcia informácií pre potreby VVzS, GŠ OS SR a NATO. 
Prezidentka Zuzana Čaputová 25. mája 2021 brigáde zapožičala bojovú zástavu. Zapožičaná bola za „dosiahnutie výborných výsledkov vo velení a riadení vzdušných operácií, ako aj za nepretržité zabezpečovanie nedotknuteľnosti vzdušného priestoru v rámci Integrovaného systému protivzdušnej obrany Organizácie Severoatlantickej zmluvy v úzkej súčinnosti s ostatnými zväzkami a útvarmi vzdušných síl“.
V apríli 2022 v brigáde prebiehala „výstavba nového operačného centra, z ktorého budú profesionálni vojaci zabezpečovať nepretržitú kontrolu a ochranu vzdušného priestor“.
Úlohy.
Úlohami brigády je:
Brigáda ma označenie vojenský útvar 3030.
Podriadené útvary.
Priestory roty rádiolokačného prieskumu Močiar nachádzajúceho sa v Štiavnických vrchoch sú najvyššie položené miesto so stálou službou Ozbrojených síl. Bojová časť sa nachádza v nadmorskej výške 792 metrov a zabezpečovacia vo výške 730 metrov. Rota zabezpečuje nepretržitý rádiolokačný prieskum vzdušného Slovenska a tým tiež Integrovaného systému protivzdušnej obrany NATO.
Technika.
Brigáda používa túto vojenskú techniku:
Leon S. Fuerth

 Leon Sigmund Fuerth (* 1939) je americký politik, diplomat, bezpečnostný expert a futurológ. 
Vzdelanie.
Študoval angličtinu a históriu na New Yorkskej univerzite. Titul M.P.A. získal na Harvarde.
Kariéra.
V rokoch 1993 až 2001 pracoval ako bezpečnostný poradca viceprezidenta USA Alberta Gora, Jr. Je profesorom medzinárodných vzťahov na Univerzite Georga Washingtona. Od roku 2001 pôsobil ako vedúci projektu Forward Engagement, v rámci ktorého rozpracoval koncept anticipatívneho vládnutia. Výsledky projektu publikoval vo viacerých futurologických časopisoch napr. vo World Future Review, The Foresight a The Futurist a v októbri 2012 v podobe knižnej publikácie "Anticipatory Governance - Practical Upgrade". 
Anticipatívne vládnutie.
Koncept anticipatívneho vládnutia je založený na vytvorení anticipatívnych podporných systémov pre politické rozhodovanie, na implementácii dlhodobých časových horizontov do politického rozhodovania a na vytvorení spätných väzieb pri realizácii politického rozhodovania.
Pierre Wack

 Pierre Wack (* 1922 - † 1997) bol francúzsky ekonóm, prognostik a futurológ. Bol priekopníkom scenárového myslenia a scenárového plánovania.
Kariéra.
Pierre Wack vytvoril a viedol tým pre tvorbu dlhodobých scenárov v Royal Dutch Shell / London Group, kde pôsobil do roku 1982. Zaoberal sa tvorbou dlhodobých scenárov. Svoje poznatky zo scenárového myslenia a scenárového plánovania publikoval v "Harvard Business Review" v dvoch článkoch.
Babolský háj

Babolský háj je prírodná pamiatka ev. č. 1920, v lokalite Babolky, čo je štvrť mesta Letovice v okrese Blansko. Správa AOPK Brno. Výmera je 5,05 ha, celková plocha vrátane ochranného pásma 17,12 ha.
Ochrana.
Predmetom ochrany je mokraď s výskytom vzácneho papradníka močiarneho ("Thelypteris palustris").
Zdroj.
Bačov (prírodná pamiatka)

Bačov je prírodná pamiatka ev. č. 1010 približne 1 km severozápadne od dediny Bačov, čo je mestská časť Boskovíc v okrese Blansko. Oblasť spravuje AOPK Brno.
Predmetom ochrany je ojedinelé paleontologické nálezisko krytolebcov (stegocepalus) v opustenom lome, ktorý sa nachádza v zalesnenej stráni Bačovského kopca. Nachádza sa tu jedno z najznámejších a ľahko prístupných nálezísk permskej fauny z radov stavovcov na Morave.
Do oblasti pamiatky sa dá ľahko dostať po poľnej ceste vedúcej od cesty Vísky - Sudice.
Balcarova skála - Vintoky

Balcarova skala - Vintoky je prírodná rezervácia ev. č. 1930 nachádzajúca sa na južnom okraji obce Ostrov u Macochy v okrese Blansko. Oblasť spravuje Správa CHKO Moravský kras.
Ochrana.
Predmetom ochrany je jaskyňa Balcarka, Vintocká priepasť a spoločenstvá skalných stepí.
Nachádza sa na povrchu jaskyne Balcarka a na priľahlých pozemkoch Ostrovského a Suchého žľabu a Krasovského údolia. Poslaním rezervácie je ochrana geomorfologicky cenného krasového územia v devónskych vápencoch severnej časti Moravského krasu s jeho jaskynnými systémami (jaskyne Balcarka, Vintocké priepasti, prepadanie Krasovského potoka a ďalšie) a ochrana skalných lesostepných spoločenstiev.
Páni majú radšej blondínky

Páni majú radšej blondýnky () je americký film z roku 1953 v hlavnej úlohe s Marilyn Monroe a Jane Russellovou. 
Film je adaptáciou Broadwayskej hry od Carol Channing. Scenár napísala Anita Loos.
Dej.
Lorellai Lee (Marilyn Monroe) so svojou priateľkou Dorothy Show (Jane Russe) pracujú ako tanečnice v jednom kabaretnom podniku v meste New York. Keď Lorellai požiada jej priateľ o ruku, rozhodne sa ešte pred svatbou vycestovať do Francúzska a užiť si slobodu so svojou kamarátkou Dorothy. Po čase ale nastanú na lodi komplikácie, ktoré prekazia plánovanie svadby a Lorellai musí niečo so svojou kamarátkou Dorothy vymyslieť, aby jej budúci manžel upustil od zrušenia svadby. Nakoniec sa všetko vysvetlí a obidve šťastne prídu až pred oltár.
Réžia a štáb.
Film režíroval Howard Hawks, ktorý už pracoval s Marilyn Monroe a mal s ňou skúsenosti. Pôvodne sa uvažovalo nad tým, že Marilyn a Jane budú cestovať do Afriky, ale štúdio nápad zamietlo ako veľmi nákladný.
Výrobné náklady boli 2 260 000 dolárov, tržby 5 100 000 dolárov.
Habrová (prírodná pamiatka)

Habrová je prírodná pamiatka ev. č. 1867. Nachádza sa neďaleko obcí Černovice a Chlébské, okres Blansko v doline Chlébského potoka.
Ochrana.
Predmetom ochrany sú prírode blízke porasty s prevahou hrabu a druhovo bohatým bylinným poschodím, sprevádzané skalnými útvarmi.
Prírodné pomery.
Geológia.
Geomorfologicky prináleží okrsku Sýkořská hornatina (podcelok Nedvědická vrchovina, celok Hornosvratecká vrchovina). Podložie tvorí porfyroblastická muskoviticko až sericiticko-muskovitická rula Bítešskej skupiny, tvoriaca početné mrazové zruby. Pôdy reprezentujú kambiz (dystrická, rankerová, pseudoglejová) a pseudoglej typický (kambický).
Flóra.
Z drevín sú zastúpené buk lesný, dominantné hrab obyčajný, jaseň štíhly, javor horský, javor mliečny a smrek obyčajný, medzi kríkmi baza čierna, lykovec jedovatý, ostružina, ríbezľa egrešová. Rastlinstvo zastupuje bažanka trváca, hrachor jarný, cesnačka lekárska, pakost smradľavý, papraď samčia, kokorník voňavý, zubačka cibuľkonosná, netýkavka nedotklivá, nezábudka lesná, starček vajcovitolistý, vranovec štvorlistý, zvonček broskyňolistý, žindava európska a ďalšie, huby napríklad smrček černastorebrový a hodvábnica Mougeotova.
Fauna.
Z hmyzu je to mníška obyčajná, mramorovka smreková, mora čistcová alebo piadivka netýkavková, v okolí hniezdia výr skalný a bocian čierny.
Klíčny list

Klíčny list je v botanike označenie pre prvý list na stonke mladých semenných rastlín. Ich zárodky sú veľmi často viditeľné už v semene. Klíčne listy sú vynášané nad povrch len u niektorých rastlín (epigeické klíčenie), u ostatných zostávajú pod zemou (hypogeické klíčenie).
Nahosemenné rastliny majú spravidla väčší počet klíčnych listov (8-15), dvojklíčnolistové obvykle dva, jednoklíčnolistové jeden. Existujú však aj výnimky. U vstavačovitých rastlín úplne chýba. U dvojklíčnolistových niekedy zase môže dôjsť k zakrpateniu jedného klíčneho listu (blyskáč, chochlačka, kotvica). Paraziti ako imelo alebo kukučina nemajú klíčne listy vôbec. 
Klíčne listy mávajú rôzny tvar aj konzistenciu, často sú veľmi odlišné od pravých asimilačných listov. Najčastejšie však sú vajcovité alebo čiarkovité. Ak obsahuje semeno živné pletivo endosperm, klíčne listy z neho v prvej fáze čerpajú živiny (škrob). Neskôr vystupujú nad zem a na svetle zozelenejú. Ak semeno endosperm nemá, bývajú klíčne listy hrubé a nezelené a obsahujú zásobné látky (škrob, olej) a zostávajú pod zemou (napr. dub, orech, hrach). 
Klíčne listy väčšinou vzápätí z rastliny opadávajú, ale napr. u pŕhľavy malej a fazule zostávajú aj niekoľko mesiacov. Fazuľa ma 7-10 klíčnich listov.
Kabaddi na Ázijských hrách

Kabaddi na Ázijských hrách je turnaj v kabaddi, ktorý sa organizuje v rámci multišportového podujatia Ázijských hier. Organizuje ho Ázijská federácia kabaddi (AAKF). Prvýkrát sa kabaddi objavilo ako demonštračný šport na 9. ázijských hrách v roku 1982 v Naí Dillí. Do oficiálneho programu hier bolo zaradené až na 11. ázijských hrách v roku 1990 v Pekingu, vtedy iba v mužskej kategórii. Turnaj v kabaddi sa odvtedy organizuje pravidelne. Ženský turnaj mal svoju premiéru až na 16. ázijských hrách v roku 2010 v Kantone. V oboch kategóriách dominujú družstvá Indie.
Cukl a Rozsečské rašeliniště

Cukl a Rozsečské rašeliniště je prírodná pamiatka ev. č. 1011. Leží neďaleko obce Rozseč nad Kunštátem v okrese Blansko.
Ochrana.
Predmetom ochrany sú mokraďové lúky, ktoré tvoria refúgium obojživelníkov.
Prírodné pomery.
Geológia a geomorfológia.
Prírodná pamiatka Cukl a Rozsečské rašeliniště leží juhozápadne pod obcou Rozseč nad Kunštátem južne pozdĺž cesty na Hodonín v plytkom pramennom úvale Rozsečského potoka, s väčším či menším zamokrením podzemnými vodami, v nadmorskej výške 630-650 metrov nad morom. Je tvorená pestrou mozaikou rybníkov, vodných tôní, vlhkých lúk, podmáčaných olšín a mokradí na podklade pleistocénnych hlinitopiesčitých svahových usadenín, s kameňmi a balvanmi ruly uvoľnenými počas mrazového zvetrávania okolitých chrbátov, prekrytých holocénnymi splachovými sedimentami.
Flóra.
Zvlášť chránené a ohrozené druhy rastlín na území prírodnej pamiatky sú vstavačovec májový "(Dactylorhiza majalis)", vachta trojlistá "(Menyanthes trifoliata)", všivec lesný "(Pedicularis sylvatica)", bleduľa jarná "(Leocojum vernum)", bradáčik vajcovitolistý "(Listera ovata)", valeriána dvojdomá "(Valeriana dioica)", prvosienka vyššia "(Primula elatior)", ostrica odchylná "(Carex appropinquata)".
Fauna.
Významné druhy živočíchov na území prírodnej pamiatky: z obojživelníkov a plazov mlok obyčajný "(Triturus vulgaris)", mlok horský "(Triturus alpestris)", mlok hrebenatý "(Triturus cristatus)", kunka červenobruchá "(Bombina bombina)", ropucha obyčajná "(Bufo bufo)", rosnička zelená "(Hyla arborea)", skokan hnedý "(Rana temporaria)", skokan štíhly "(Rana dalmatina)", 
"skokan zelený" "(Rana esculenta)", slepúch lámavý "(Anguis fragilis)", užovka obojková "(Natrix natrix)", vretenica severná "(Vipera berus)". Z významných druhov vtákov hniezdi na území prírodnej pamiatky strakoš obyčajný "(Lanius collurio)".
Rádio Anténa Rock

Rádio Anténa Rock bola rocková rozhlasová stanica, ktorá vznikla zmenou formátu pôvodného Rádia Anténa, ktoré hralo staršie celosvetové hity o polnoci z 30. septembra 2014 na 1. októbra 2014. Sídlo mala v Bratislave. S počúvanosťou 3,5% (2+3Q 2020) bola ôsma najpočúvanejšia rozhlasová stanica. Svoje pôsobenie zakončila presne na 7. výročie; o polnoci z 30. septembra 2021 na 1. október 2021.
Theatre of Eternal Music

Theatre of Eternal Music alebo tiež The Dream Syndicate bol hudobný súbor pôsobiaci v šesťdesiatych rokoch dvadsiateho storočia na undergroundovej scéne v New Yorku. Viedol ho saxofonista a hudobný skladateľ La Monte Young a ďalej v ňom v rôznych obdobiach pôsobili napríklad jeho manželka Marian Zazeela, waleský violista John Cale, perkusionista Angus MacLise, huslista Tony Conrad, klavirista Terry Riley alebo saxofonista Terry Jennings. Jedinou konštantnou osobou v skupine zostával Young.
Jej štýl sa radil k drone music, štýlu, ktorý sa vyznačoval trvale rovnakým zvukom. Rôzni členovia tento štýl využívali aj v neskorších rokoch, Cale napríklad ako člen skupiny The Velvet Underground. Cale takisto začal začiatkom 21. storočia vydávať sériu archívnych nahrávok zo šesťdesiatych rokov nazvanú "Inside the Dream Syndicate"; prvá časť dostala názov "Day of Niagara" a obsahovala nahrávky zhotovené v zostave John Cale, Tony Conrad, Angus MacLise, La Monte Young a Marian Zazeela.
Biznis

Biznis alebo staršie business môže byť v ekonomike:
Walter De Maria

Walter De Maria (* 1. október 1935 – † 25. júl 2013) bol americký sochár a príležitostný hudobník a hudobný skladateľ.
V rokoch 1953-1959 študoval na University of California v Berkeley. Celý život žil a pracoval v New Yorku. Jedna z jeho najznámejších prác je The Lightning Field.
V polovici šesťdesiatych rokov bol krátko členom skupiny The Primitives, v ktorej hral na bicie. Spolu s ním tu hrali ešte aj Lou Reed, John Cale a Tony Conrad, pričom prvý dvaja neskôr založili skupinu The Velvet Underground.
Ragby na Ázijských hrách

 
Ragby na Ázijských hrách je rugbyový turnaj, ktorý sa organizuje v rámci multišportového podujatia Ázijských hier a ktorý organizuje Ázijská ragbyová únia (Asia Rugby, predtým ARFU). Prvýkrát bolo ragby oficiálne zaradené do programu hier na 13. ázijských hrách v roku 1998 v Bangkoku, vtedy iba v mužskej kategórii. Súťaž prebiehala v dvoch ragbyových disciplínach, v klasickom pätnáskovom ragby a v sedmičkovom ragby. Ragbyový turnaj sa odvtedy organizuje pravidelne. Od hier v roku 2006 sa hrá už iba turnaj v sedmičkovom ragby. Ženský turnaj mal svoju premiéru na 16. ázijských hrách v roku 2010 v Kantone. Na prvých dvoch turnajoch zvíťazila v oboch disciplínach , v nasledujúcich turnajoch mužov víťazilo a .
Prírodný park Halasovo Kunštátsko

Halasovo Kunštátsko je prírodný park, ktorý sa nachádza v severozápadnej časti okresu Blansko a jeho centrom je viac ako dva a pol tisícové mesto Kunštát. Park je celoročne voľne prístupný a pohyb v ňom nie je nijako zásadne obmedzený.
Názov.
Tento park získal svoje meno po básnikovi Františkovi Halasovi. Tento významný český básnik prežil časť svojho života práve v Kunštáte. Tento kraj si veľmi zamiloval a napísal o ňom lyrickú báseň „Já se tam vrátím“. V roku 1945 sa stal prvým čestným občanom mesta Kunštát. Na Kunštátskom cintoríne sú tiež František Halas aj jeho manželka pochovaní.
Poloha, rozloha, vznik.
Samotný prírodný park Halasovo Kunštátsko je len jednou z troch častí Mikroregiónu Kunštátsko - Lysicko.
Rozloha tohto parku činí 68,5 km² a vyhlásený bol v roku 1980. Ďalšie dve časti mikroregiónu tvorí park Svratecká hornatina o rozlohe 100,7 km², vyhlásený v roku 1990, ktorý leží západne od Halasovho Kuštátska a park Lysicko o rozlohe 40,2 km², vyhlásený v roku 1994, ktorý leží južne od Halasovho Kunštátska.
Park sa rozkladá na katastrálnom území alebo na časti katastrálneho územia takmer tridsiatich obcí, medzi ktoré patria: Drnovice, Hlboké u Kunštátu, Jasinov, Klevetov, Kunice, Kunštát, Letovice, Lhota u Letovíc, Lúka, Makov, Nýrov, Ořechov, Petrov , Rozseč nad Kunštátu, Rozsíčka, Rudka, Sasina, Sebranice, Sulíkova, Svitávka, Sychotín, tasovice, Touboř, Újezd ​​u Kunštátu, Voděrady, Vřesice, Zábludov, Zboněk, Zbraslavec.
Územie je tvorené členitou vrchovinou, pričom najnižší bod sa nachádza vo výške 320 metrov nad morom a najvyšší vrchol, Kulíšek, siaha do výšky 691 metrov.
Pamiatky.
Medzi významné kultúrne pamiatky regiónu patrí napríklad Burianova rozhľadňa a jaskyňa Blanických rytířů pri Rudke pri Kunštáte, renesančný zámok Kunštát a barokový zámok Lysice. Ďalším významným zámkom je barokový zámok v neďalekých Letoviciach.
Turistika a šport.
Medzi významné turistické atrakcie patria v zime prevažne lyžiarske areály v Hlubokém u Kunštátu a v neďalekej Olešnici na Morave. V jarných a prevažne potom v letných mesiacoch je tunajšia príroda hojne vyhľadávaná milovníkmi turistiky, kedy je možné tu stretnúť miestnych, ako aj prevažne turistov zo vzdialenejších miest republiky.
Centrom regiónu je mesto Kunštát, odkiaľ do okolia vedie niekoľko peších značených trás i cyklotrás. Ďalšou možnosťou, ako využiť voľný čas je vodná nádrž Křetínka, ktorú v letnom období využívajú stovky ľudí napríklad na kúpanie, rybárčenie, jazdenie na loďkách, plachetniciach pod.
Kriket na Ázijských hrách

Kriket na Ázijských hrách je kriketový turnaj, ktorý sa organizuje v rámci multišportového podujatia Ázijských hier. Organizuje ho Ázijská kriketová rda (ACC). Do oficiálneho programu hier bol kriket zaradený až na 16. ázijských hrách v roku 2010 v Kantone, v mužskej i ženskej kategórii zároveň a to vo verzii "Twenty20". Rozhodlo sa o tom na zasadnutí Ázijskej olympijskej rady (OCA) v Kuvajte v apríli 2007. Kriketový turnaj sa odvtedy organizuje pravidelne. V oboch kategóriách na ňom dominujú družstvá Južnej Ázie, ktoré zvíťazili na všetkých turnajoch.
Litofyt

Litofyt alebo petrofyt (gr. litos - skala, phyton - rastlina) je organizmus, ktorý osídľuje holý povrch skál, alebo koreňmi vniká do skalných puklín. Litofyty sú napríklad riasy, lišajníky, niektoré vysokohorské kroviny (napr. Lithothamnium).
Křtinský lom

Křtinský lom je prírodná pamiatka ev. č. 5613 na severnom konci obce Křtiny v okrese Blansko. Geomorfologicky patrí Moravskému krasu.
Predmetom ochrany sú unikátne rastlinné a živočíšne spoločenstvá, ktoré sa vyvinuli v priestore bývalého lomu na drobu. Najcennejšou časťou lomu je jeho spodné poschodie s mokraďou, na ktorý je viazaná populácia silne ohrozeného mloka hrebenatého. Zo vzácnych rastlinných druhov sa tu vyskytujú vstavačovec strmolistý "(Dactylorhiza incarnata)", ostrica Oederova "(Carex viridula)" a pálka Laxmannova "(Typha laxmannii)". Predmetom ochrany je tiež ako významný krajinný prvok samotný útvar lomu.
Alois Lexa von Aehrenthal

Gróf Alois Lexa von Aehrenthal (* 27. september 1854, Hrubá Skála – † 17. február 1912, Viedeň) bol rakúsko-uhorský diplomat a politik. 
Pôsobil ako veľvyslanec v Bukurešti a Petrohrade, od roku 1906 bol ministrom zahraničných vecí Rakúska-Uhorska. Presadzoval vplyv Habsburgovcov na Balkáne a bol odporca vojny proti Srbsku.
Aelfric Grammaticus

Aelfric (Ælfric) Grammaticus (* cca 955 - † 1010, Eynsham) bol anglický mních, hlavný predstaviteľ tzv. benediktínskeho obdobia staroanglickej literatúry. Pôsobil vo Winchesteri a Eynshame. Je autorom životopisov svätých, kázní, latinskej gramatiky a teologických prác.
Nalin &amp; Kane

Nalin &amp; Kane bola nemecká trance dvojica producentov Andryho Nalina a Harryho Kanea. Ich hudobný prelom nastal hitmi ako „Beachball“ alebo „Open Your Eyes“ ktoré sa považujú za hity klasického trancu.
Andry a Harry začali spolupracovať spoločne v roku 1993 pod názvom Nalin Inc. a vydali prvý singel „Planet Orange“, z roku 1994. Po založení nahravaciej spoločnosti Superfly Records v roku 1995 vydali skladby „The K-People“, „Backfire“ a ich prelomovú skladbu „Beachball“. Úspech mali aj pri iných remixoch skladieb ako od interpreta Energy 52 – „Café Del Mar“ alebo Da Hool – „Meet Her At The Love Parade“. Koncom roka 1999, vydali ich debutový album "Krystal Palace".
Softbal na Ázijských hrách

 
Softbal na Ázijských hrách je softbalový turnaj, ktorý sa koná v rámci multišportového podujatia Ázijských hier a ktorý organizuje Ázijská softbalová konfederácia (SCA). Do programu hier bol turnaj oficiálne zaradený na 11. ázijských hrách v roku 1990 v Pekingu. Softbalový turnaj sa odvtedy koná na hrách pravidelne a vždy iba v ženskej kategórii. Najviac víťazstiev zaznamenalo , ktoré vyhralo turnaj šesťkrát. 
Turnaje.
Poznámky:
Jozef Levický

Jozef Levický (* 15. november 1942, Zlaté Moravce) je bývalý slovenský futbalista a reprezentant Česko-Slovenska.
Klubová kariéra.
Nenápadný, ale veľmi užitočný futbalista, príklad klubovej vernosti. Žlto-čierny dres Interu Bratislava obliekal 15 rokov (1963-1978), odohral 340 ligových zápasov a strelil 100 gólov. Do Klubu ligových kanonierov vstúpil vo veku 35 rokov, 6 mesiacov a 21 dní ako najstarší stovkár. Všetky svoje góly dosiahol z hry, ani jeden nestrelil z pokutového alebo z priameho kopu. S Interom Bratislava sa tešil z dvoch víťazstiev v Rappanovom pohári a z triumfu v Stredoeurópskom pohári, v tom čase populárnych futbalových súťaží. Futbalové dozvuky zažil Levický v Slovane Viedeň a svoju kariéru ukončil ako správny rodák v drese Zlatých Moraviec v roku 1982.
Reprezentačná kariéra.
V reprezentácii Česko-Slovenska odohral jeden zápas, 22. novembra 1967 v Prahe proti Írsku. V kvalifikácii ME 1968 prehralo Česko-Slovensko 1:2 a prišlo o takmer istý postup na európsky šampionát.
Viac sa mu darilo v B-mužstve Česko-Slovenska, v ktorom nastúpil štyrikrát a zaznamenal tri góly.
Úspechy.
Klubové
Individuálne